[image: https://process.gprocurement.go.th/egp2proc02Web/images.logo?filelogo=krut100.gif]
	ประกาศ องค์การบริหารส่วนตำบลเสาธง

	เรื่อง สอบราคาจ้างโครงการก่อสร้างประปาหมู่บ้านแบบผิวดิน (แบบหอถังแชมเปญ) 
ขนาด ๒๐ ลบ.ม. หมู่ที่ ๗ ตำบลเสาธง อำเภอร่อนพิบูลย์ จังหวัดนครศรีธรรมราช
……………………………………………………………………

	 

	              องค์การบริหารส่วนตำบลเสาธงมีความประสงค์จะ สอบราคาจ้างโครงการก่อสร้างประปาหมู่บ้านแบบ   ผิวดิน (แบบหอถังแชมเปญ) ขนาด ๒๐ ลบ.ม. หมู่ที่ ๗ ตำบลเสาธง อำเภอร่อนพิบูลย์ จังหวัดนครศรีธรรมราช โดย  ทำการก่อสร้างประปาแบบผิวดิน ขนาดความจุหอถังเก็บน้ำ 20 ลบ.ม. พร้อมติดตั้งเครื่องสูบน้ำไฟฟ้า              ขนาด 3 แรงม้า จำนวน 2 เครื่อง พร้อมติดตั้งป้ายเหล็กประชาสัมพันธ์โครงการ จำนวน 1 ป้าย ราคากลางของงานก่อสร้าง  ในการสอบราคาครั้งนี้เป็นเงินทั้งสิ้น ๖๘๒,๐๐๐.๐๐ บาท (หกแสนแปดหมื่นสองพันบาทถ้วน)

	                      ผู้มีสิทธิเสนอราคาจะต้องมีคุณสมบัติ ดังต่อไปนี้

	                     ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๓๔๑,๐๐๐.๐๐ บาท
                      ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                      ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                      ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล  เสาธง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

	                        กำหนดดูสถานที่ก่อสร้างในวันที่ ๘ กันยายน ๒๕๕๙ ตั้งแต่เวลา ๑๐.๐๐ น. ถึงเวลา ๑๑.๐๐ น. ณ หมู่   ที่ ๗ ตำบลเสาธง อำเภอร่อนพิบูลย์ จังหวัดนครศรีธรรมราช

	                       กำหนดยื่นซองสอบราคา ในวันที่ ๒ กันยายน ๒๕๕๙ ถึงวันที่ ๑๖ กันยายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ส่วนการคลัง องค์การบริหารส่วนตำบลเสาธง (วันที่ ๒ กันยายน ๒๕๕๙ ถึงวันที่ ๑๕ กันยายน ๒๕๕๙) สถานที่กลาง ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบล ระดับอำเภอ ที่ว่าการอำเภอร่อนพิบูลย์ จังหวัดนครศรีธรรมราช (วันที่ ๑๖ กันยายน ๒๕๕๙) เวลา ๐๙.๐๐ - ๑๐.๐๐ น. และกำหนดเปิดซองใบเสนอราคาในวันที่ ๑๙ กันยายน ๒๕๕๙ ตั้งแต่เวลา ๐๙.๓๐ น. เป็นต้นไป

	                       ผู้สนใจติดต่อขอรับเอกสารสอบราคาจ้าง   ได้ที่ ส่วนการคลัง องค์การบริหารส่วนตำบลเสาธง อำเภอร่อนพิบูลย์  จังหวัดนครศรีธรรมราช  เอกสารราคาชุดละ ๑,๕๐๐ บาท    ในวันที่  ๒  กันยายน   ๒๕๕๙   ถึงวันที่   ๑๕ กันยายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.saotong.go.th  หรือสอบถามทางโทรศัพท์หมายเลข ๐-๗๕๓๗-๓๐๔๖ ในวันและเวลาราชการ

	                 ประกาศ  ณ  วันที่  ๒   กันยายน  พ.ศ. ๒๕๕๙

		             
        จ่าสิบเอกธรรมนูญ  มูณีเกิด
                   (ธรรมนูญ  มูณีเกิด) 

	        นายกองค์การบริหารส่วนตำบลเสาธง 

